Fëanor nen deus ket choant da veajiñ gant e vreur ha dilezel ha ra gant e vibien Fingolfin hag e arme. Fingolfin, e vibien ha bugale Finarfin a ya da Zouar ar Chreiz dre an Helcaraxë, ur skorneg, e-keit ha ma vordo Fëanor hag e heulierien betek Veleriand. Kregiñ a ra neuze Seziz Angband, kastell Morgoth, a bad 400 bloaz, gant un emgann e lech ma vez lazhet Fëanor gant Balrogoù Morgoth. Krouiñ a ra ar Valar al Loar hag an Heol evit reiñ gouloù da Zouar ar Chreiz, ar pezh a lakaat an Dud da zihuniñ. Sevel a ra an Noldor un nebeud rouantelezhioù e Beleriand e-kostez Rouantelezh Thingol, Doriath. Goude ur mare e teu an Dud da Veleriand. Dizoloet int gant Finrod Felagund mab Finarfin, Aotrou Nargothrond. Torret eo Seziz Angband goude emgann Dagor Dragollach ha lazhet eo Fingolfin, roue uhel an Noldor gant Morgoth.